**ŠVENČIONIŲ RAJONO SPORTO CENTRO**

**2019 METŲ VEIKLOS ATASKAITA**

**1. Centro pristatymas:**

1.1. Švenčionių rajono sporto centras yra Švenčionių rajono savivaldybės biudžetinė įstaiga. Sporto centro steigimo ir veiklos pradžia 2016 m. sausio 1d.

Įstaigos kodas – 304157240

Įstaigos adresas: Vilniaus g. 19, 18116 Švenčionys, tel./faks. 838752480,

el.p. sportocentras@svencionys.lt, internetinė svetainė www.svencioniusc.lt.

1.2. 2019 metais Švenčionių rajono sporto centre dirbo iš viso 10 trenerių iš jų 5 lengvosios atletikos, 1 grappling, 1 futbolo, 1 krepšinio, 1 bokso, 1 sunkiosios atletikos.

2019 m. gruodžio 31 d. duomenimis sporto centro treniruotes lankė 149 ugdytiniai.

Sportinio ugdymo grupių teritorinis išsidėstymas:

|  |  |  |  |
| --- | --- | --- | --- |
| Sporto šaka | Švenčionys  | Švenčionėliai | Pabradė |
| Lengvoji atletika | + | + | + |
| Futbolas |  | + |  |
| Krepšinis | + | + |  |
| Grappling | + |  |  |
| Boksas | + | + | + |
| Aerobika | + | + |  |

1.4. Centro direktorius – Artūras Paulauskas išrinktas konkurso būdu Švenčionių rajono sporto centro direktoriumi. Centrui vadovauja nuo 2016 m. lapkričio 21 d.

1.5. Švenčionių rajono savivaldybės tarybos sprendimu 2016 m. birželio 30 d. Nr. T- 155 „Dėl Švenčionių Papildomo ugdymo centro reorganizavimo prijungimo būdu prie Švenčionių rajono sporto centro“ centrui nustatytas didžiausias 6 pareigybių skaičius. Darbuotojų skaičius neviršija nustatyto didžiausio leistino skaičiaus.

2019 m. centre dirbo 15 darbuotojų: iš jų 5 administracijos darbuotojai - direktorius, sporto įstaigos padalinio vadovas – 1 etatas, 2 metodininkai viso – 0,75 etatas, 1 vyriausioji specialistė – 1 etatas, vairuotojas – 1 etatas , 10 trenerių (1 trenerė motinystės atostogose).

1.6. Naudojamos patalpos:

|  |  |  |
| --- | --- | --- |
| Naudojamos patalpos | Plotas (m2) | Pastabos |
| Švenčionių rajono savivaldybė, Vilniaus g. 19, Švenčionys | 19,50 | Patalpos yra nuomojamos |
| Švenčionių Zigmo Žemaičio gimnazija, Adutiškio g. 18, Švenčionys  | 288 | Sporto salė |
| Švenčionių rajono Pabradės „Ryto“ gimnazija, Upės g. 17, Pabradė | 714,91 | Sporto salė |
| Švenčionių r. Pabradės „Žeimenos“ gimnazija, Vilniaus g. 43, Pabradė | 421,97 | Sporto salė |
| Švenčionių r. Švenčionėlių Mindaugo gimnazija, Vilniaus g. 124, Švenčionėliai | 200 m2 | Sporto salė |
| Švenčionių progimnazija, Lentupio g. 32, Švenčionys | 445,95 | Sporto salė |
| Švenčionių r. Švenčionėlių progimnazija, Mokyklos g. 24, Švenčionėliai | 445,46 | Sporto salė |
| Švenčionių r. Švenčionėliai, Kaltanėnų g. 1-1 Švenčionėliai | (20,43kv. patalpos yra nuomojamos) | Patalpos |

 1.7. Biudžetas:

|  |  |
| --- | --- |
| **Finansavimo šaltiniai** | **Skirtos lėšos (tūkst. eurų)** |
| Mokinio krepšelio lėšos MK | **6,8** |
| Savivaldybės biudžeto lėšos SB | **219,3** |
| Biudžetinių įstaigų pajamos BĮP (nuompinigiai) | **0,9** |
| Kitos lėšos (parama)  | **0,8** |
| Savivaldybės administracija (savivaldybės biudžeto lėšos) | **5,7** |
| Valstybės biudžeto lėšos (atlyginimų padidinimui pedagoginių darbuotojų) | **7,3** |

**2. Centro veiklos rezultatai:**

**2.1. Centro tikslas:**

Organizuoti ir įgyvendinti kūno kultūros ir sporto politiką Švenčionių rajone, formuoti, treniruoti jaunimo ir suaugusiųjų komandas, kurios dalyvautų respublikos pirmenybėse, ugdyti individualių sporto šakų sportininkus, gebančius tinkamai atstovauti Švenčionių rajonui šalies čempionatuose ir pirmenybėse, Europos ir Pasaulio čempionatuose ir olimpinėse žaidynėse.

**2.2. Pagrindiniai Sporto centro veiklos prioritetai:**

1. Populiarinti sveiką gyvenimo būdą.

2. Skirti pakankamą finansavimą sportui, sukurti naują ir atnaujinti esamą sporto infrastruktūrą, skiriant ypatingą dėmesį švietimo įstaigų sporto bazių atnaujinimui.

3. Sudaryti sąlygas visiems naudotis esamais vidaus ir lauko sporto objektais.

4. Skatinti privatų verslą investuoti į sporto plėtrą rajone bei remti rajono sportininkus, garsinančius Švenčionių rajoną ir Lietuvą.

**2.3. Svarbiausi 2019 m. Sporto centro darbai:**

1. Peržiūrėtos sportininkų rengimo programos ir pasirengta jų tobulinimui.

2. Pateiktas projektas pagal kaimo vietovių vietos plėtros strategijos Švenčionių rajono vietos veiklos grupės „Švenčionių partnerystė“ teritorijos 2015–2023 m. vietos plėtros strategijos veiklos sritį „Parama kaimo gyventojų bendruomeniškumo ir pilietiškumo ugdymui (krašto tradicinių renginių organizavimas, stovyklos, konferencijos, išvykos)“. Projektas patvirtintas ir gautas finansavimas.

3. Suremontuota krepšinio aikštelės danga Švenčionyse.

4. Organizuotos nemokamos sporto treniruotės Švenčionėlių mieste.

5. Organizuotos nemokamos gimnastikos treniruotės mergaitėms Švenčionėlių mieste.

6. 2019 metais organizuojama kūno kultūros veikla darželiuose.

7. Įrengta Adutiškio krepšinio aikštelė.

8. Organizuota nemokama krepšinio ir futbolo stovykla.

**2.4. Svarbiausi Sporto centro renginiai:**

- Švenčionių rajono vyrų krepšinio pirmenybės;

- Lietuvos mokyklų žaidynių rajoninės ir zoninės varžybos (kvadrato, estafečių, krepšinio, lengvosios atletikos, štangos spaudimo);

- Vasario 16-osios bėgimas „Bėgame už Lietuvą“ dalyvavo daugiau nei 200 dalyvių;

- Krepšinio turnyras 3x3 Švenčionių rajono miestų taurėms laimėti;

- Draugiškos ledo ritulio varžybos. Švenčionėliai;

- Renginys „Metų sportininkas 2019“;

- Šeimų šachmatų turnyras;

- Karaliaus Mindaugo krepšinio ,,3x3“ turnyras;

- Bėgimas Švenčionėlių gatvėmis;

- Krepšinio turnyras „Vienas prieš vieną“;

- Lietuvos mažųjų žaidynės (dalyvavo Švenčionių, Švenčionėlių ir Pabradės darželiai);

- Atviros Švenčionių rajono spiningavimo varžybos;

- Paplūdimio tinklinio turnyras.

**2.5. Bendradarbiaujant su sporto klubais ir asociacijomis vykdyti renginiai:**

- X-osios rytų Aukštaitijos senjorų „39+“ krepšinio pirmenybės „Jaros sauga“ taurei laimėti:

- Teniso turnyras „Sarių taurė 2019”;

- Poledinės žūklės varžybos;

- Lietuvos mokinių grappling imtynių pirmenybės;

- Švenčionių rajono sporto centras ir Aukštaitijos krepšinio mėgėjų asociacija vykdė Švenčionių rajono mokyklų ,,Juventus“ lygos varžybas;

- Neįgaliųjų sporto žaidynės.

**2.6. 2019 m. Įgyvendinti projektai :**

1. Perspektyvių Savivaldybės sportininkų skatinimas skiriant finansinę paramą (1700 Eur.). Projektui finansavimas skirtas iš savivaldybės biudžetų lėšų, pateikus paraiškas Kūno kultūros ir sporto programos atrankos konkursui.

2. Vasaros stovykla „Krepšininkų ir futbolininkų pasiruošimas varžyboms“ (4000 Eur.). Projektui finansavimas skirtas iš savivaldybės biudžetų lėšų, pateikus paraiškas Kūno kultūros ir sporto programos atrankos konkursui.

**2.7.** **Skirti papildomi finansavimai:**

Sporto klubams „GRIFAS”, „LIŪTO NARVAS”, asociacijoms „PERKŪNAS”, „AITVARAS“, „SVEIKATINGUMO IR SPORTO KLUBAS ŠVENČIONĖLIAI” varžybų starto mokesčių apmokėjimas, autobuso skyrimas, ir kelionės išlaidų apmokėjimas.

Kelionės išlaidų apmokėjimas Džiugui Karkleliui į treniruotes Ignalinos baseine.

**2.8. Sporto centro sportininkų pasiekimai:**

**TARTAUTINĖS VARŽYBOS:**

- Tarptautinės sportinio ėjimo varžybos, Dudince (SVK) - Artur Mastianica 1 vieta,

Živilė Vaiciukevičiūtė 3 vieta;

* Baltijos šalių sportinio ėjimo mačas, Birštonas – Nora Meškauskaitė 2 vieta;
* Europos sportinio ėjimo taurė, Alytus – Živilė Vaiciukevičiūtė 1 vieta;
* Pasaulio studentų Universiada, Neapolis (ITA) - Monika Vaiciukevičiūtė 12 vieta;
* Pasaulio čempionatas, Doha (QAT) – Artur Mastianica 15 vieta, Živilė Vaiciukevičiūtė 23 vieta;
* LONDON BJJ GI & NOGI ROUND ROBIN TOURNAMENT (Grappling turnyras) – Dainius Burokas 1 vieta.

**LIETUVOJE:**

2019 m. Švenčionių rajono sportininkai Lietuvos suaugusiųjų ir jaunimo čempionatuose iškovojo 12 pirmų vietų, 3 antras ir 5 trečias vietas. 3 Švenčionių rajono sportininkai yra Lietuvos olimpinės rinktinės nariai (Živilė Vaiciukevičiūtė, Artur Mastianica, Monika Vaiciukevičiūtė), 4 – Lietuvos nacionalinės rinktinės nariai, 1 Lietuvos jaunimo rinktinės narys ir 3 Lietuvos jaunių rinktinės nariai.

2018–2019 m. krepšinio čempionatai (treneris T. Garla):

1. „Švenčionių SC“ - Lietuvos moksleivių krepšinio lygos jaunių U18 vaikinų (gim. 1999 m.) krepšinio čempionatas;

2. „Švenčionių SC“ - Lietuvos moksleivių krepšinio lygos vaikų U12 berniukų (gim. 2005 m.) krepšinio čempionatas „Pirmasis iššūkis“;

3. Švenčionėlių „Aitvaras-SC“ - VII-osios Rytų Aukštaitijos krepšinio pirmenybės;

4. Švenčionių „Švenčionys“ - VII-osios Rytų Aukštaitijos senjorų „39+“ krepšinio pirmenybės „Jaros sauga“ taurei laimėti.

2019–2020 m. krepšinio čempionatai (treneris T. Garla):

1. „Švenčionių SC“ - Lietuvos moksleivių krepšinio lygos vaikinų U17 vaikinų (gim. 2003 m.) krepšinio čempionatas;

2. „Švenčionių SC“ - Lietuvos moksleivių krepšinio lygos vaikų U12 berniukų (gim. 2007 m.) krepšinio čempionatas „Pirmasis iššūkis“;

3. „Švenčionių SC“ - Lietuvos moksleivių krepšinio lygos berniukų U13 berniukų (gim. 2005 m.) krepšinio čempionatas“;

4. Švenčionių „Švenčionys“ - VIII-osios Rytų Aukštaitijos senjorų „39+“ krepšinio pirmenybės "Jaros sauga" taurei laimėti.

**2.9. Sporto centro tobulintinos veiklos sritys:**

- Centro infrastruktūros ir materialinės bazės gerinimas, papildomų finansavimo šaltinių paieška.

- Bendradarbiavimo sutarčių su kitomis sporto ugdymo įstaigomis sudarymas bei projektinės veiklos planavimas.

- Sporto stovyklų sportininkams organizavimas.

- Sąlygų kaimo vietovėse gyvenantiems vaikams lankyti sporto užsiėmimus sudarymas.

Sporto centro direktorius Artūras Paulauskas